**НАЦИОНАЛНА АГЕНЦИЯ ЗА ПРИХОДИТЕ**

**УСЛОВИЯ ЗА КАНДИДАТСТВАНЕ И УСЛОВИЯ ЗА ИЗПЪЛНЕНИЕ**

**за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Схема за набиране на заявления за подкрепа**

**BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“**

**Настоящата схема е обявена в изпълнение на процедура чрез директно предоставяне BG16RFOP002-2.094 “Подкрепа чрез оборотен капитал за МСП, засегнати от временните противоепидемични мерки чрез прилагане на схема за подпомагане от Национална агенция за приходите (НАП)”**

Съдържание

[1. Наименование на програмата: 4](#_Toc65502296)

[2. Наименование на приоритетната ос: 4](#_Toc65502297)

[3. Наименование на схемата за подкрепа: 4](#_Toc65502298)

[4. Измерения по кодове: 4](#_Toc65502299)

[5. Териториален обхват: 5](#_Toc65502300)

[6. Цели на предоставяната безвъзмездна финансова помощ по схемата и очаквани резултати: 5](#_Toc65502301)

[7. Индикатори: 6](#_Toc65502302)

[8. Общ размер на безвъзмездната финансова помощ по схемата: 7](#_Toc65502303)

[9. Минимален (ако е приложимо) и максимален размер на безвъзмездната финансова помощ за конкретно заявление: 7](#_Toc65502304)

[10. Процент на съфинансиране: 10](#_Toc65502305)

[**11. Допустими кандидати:** 10](#_Toc65502306)

[**11.1 Критерии за допустимост на кандидатите** 10](#_Toc65502307)

[11.2 Критерии за недопустимост на кандидатите: 13](#_Toc65502308)

[12. Допустими партньори (ако е приложимо): 17](#_Toc65502309)

[13. Дейности, допустими за финансиране: 17](#_Toc65502310)

[**13.1. Допустими дейности:** 17](#_Toc65502311)

[**13.2. Недопустими дейности:** 17](#_Toc65502312)

[14. Категории разходи, допустими за финансиране: 17](#_Toc65502313)

[14.1. Условия за допустимост на разходите 17](#_Toc65502314)

[14.2. Допустими разходи 19](#_Toc65502315)

[14.3. Недопустими разходи 19](#_Toc65502316)

[15. Допустими целеви групи (ако е приложимо): 20](#_Toc65502317)

[16. Приложим режим на минимални/държавни помощи (ако е приложимо): 20](#_Toc65502318)

[17. Хоризонтални политики: 21](#_Toc65502319)

[18. Минимален и максимален срок за изпълнение на заявлението за подкрепа (ако е приложимо): 22](#_Toc65502320)

[19. Ред за оценяване на концепциите за проектни предложения: 22](#_Toc65502321)

[20. Критерии и методика за оценка на концепциите за проектни предложения: 22](#_Toc65502322)

[21. Ред за подбор (административно съответствие и допустимост) на заявленията за подкрепа: 22](#_Toc65502323)

[22. Критерии и методика за подбор на заявленията: 23](#_Toc65502324)

[23. Начин на подаване на заявленията за подкрепа: 24](#_Toc65502325)

[24. Списък на документите, които се подават на етап кандидатстване: 26](#_Toc65502326)

[25. Краен срок за подаване на заявленията за подкрепа: 29](#_Toc65502327)

[26. Адрес за подаване на заявленията за подкрепа: 30](#_Toc65502328)

[27. Допълнителна информация 30](#_Toc65502329)

[**27.1. Процедура за уведомяване на неуспелите и одобрените кандидати-крайни ползватели и сключване на договори за безвъзмездна финансова помощ:** 30](#_Toc65502330)

[28. Условия за изпълнение: 31](#_Toc65502331)

[29. Приложения към Условията за кандидатстване и Условия за изпълнение: 35](#_Toc65502332)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 2 „Предприемачество и капацитет за растеж на МСП“; Инвестиционен приоритет 2.2. „Капацитет за растеж на МСП“.

## 3. Наименование на схемата за подкрепа:

BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“

## 4. Измерения по кодове:

**Измерение 1 – Област на интервенция:**

067 Развитие на дейността на МСП, подкрепа за предприемачеството и създаването на предприятия (включително подкрепа за отделяне и разделяне на предприятия)

**Измерение 2 – Форма на финансиране:**

01 Безвъзмездни средства.

**Измерение 3 – Вид територия:**

07 Не се прилага.

**Измерение 4 – Териториални механизми за изпълнение:**

07 Не се прилага.

**Измерение 5 – Тематична цел:**

03 Подкрепа за капацитета на МСП за растеж в рамките на регионалните, националните и международните пазари и участие в процеса на иновации

**Измерение 6 - Вторична тема по ЕСФ:**

08 Не се прилага.

**Измерение 7 - Икономическа дейност**

## 5. Териториален обхват:

Дейностите по настоящата схема следва да бъдат изпълнени на територията на Република България.

## 6. Цели на предоставяната безвъзмездна финансова помощ по схемата и очаквани резултати:

**Цел на процедурата:**

Осигуряване на оборотен капитал за регистрирани в Република България микро, малки и средни предприятия, засегнати от временните противоепидемични мерки, за преодоляване на икономическите последствия.

**Обосновка:**

Глобалното разпространение на пандемията COVID-19 и въведените ограничителни мерки доведоха до нарушаване функционирането на почти всички икономически дейности както в световен, така и в европейски и национален мащаб. При настоящата безпрецедентна ситуация, при която много от държавите в света се борят с всички налични ресурси за ограничаване на разпространението на заразата с COVID-19, измеренията на кризата за световната и в частност за европейската икономика все още не могат да бъдат оценени и прогнозирани.

България, като малка и отворена икономика, не може да остане изолирана от протичащите процеси в големите икономики на еврозоната, които формират значителна част от стокообмена на страната. Очакваният спад на световната и най-вече на европейската икономика, водят до намаляване на износа на стоки и услуги.

С настъпването на есента в Европа пандемията се засили, а причините са ясни: по-благоприятното за респираторните вируси време, краят на отпуските и връщането на хората на работа, където помещенията все по-често вече са затворени, стартът на учебната година, неспазването на мерките - в различна степен, в различните страни. Големи икономики като Испания и Франция вече отчитат огромен ръст на разпространението на вируса и въведоха сравнително тежки мерки - включително карантина в Мадрид, затваряне на заведения в Париж, Брюксел и т.н., а това буди тревоги от задълбочаване на рецесията в Европа. В България също се наблюдава висок ръст на заболеваемост, в резултат на което бе взето решение за въвеждане на временни противоепидемични мерки на територията на цялата страна като за целта са издадени Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г., РД-01-52/26.01.2021 г. и РД-01-132/26.02.2021 г. на министъра на здравеопазването (ЗМЗ) за въвеждане на временни противоепидемични мерки на територията на Република България. Тези мерки включват преустановяване на посещение например на: фитнес центровете и залите за групови занимания към тях, заведения за хранене и развлечения по смисъла на чл. 124 от Закона за туризма и др.

Безпрецедентната обстановка изисква своевременно предприемане на мерки, чрез които да се окаже адекватна подкрепа на засегнатите икономически субекти.

Посоченото ще допринесе за по-пълно съответствие на мерките за справяне с актуалните предизвикателства, пред които са изправени предприятията в условията на COVID-19 и ще позволи ускоряване на процеса по предоставяне на подкрепа за предприятията. В тази връзка, настоящата процедура е насочена към осигуряване на оперативен капитал за българските микро, малки и средни предприятия, засегнати от наложените временни противоепидемични мерки със Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г, РД-01-52/26.01.2021 г. и РД-01-132/26.02.2021 г. на министъра на здравеопазването (ЗМЗ), за справяне с последиците от пандемията COVID-19.

В тази връзка, фокусът на настоящата процедура за предоставяне на безвъзмездна финансова помощ, в съответствие със специфичната цел 2.3. „Смекчаване на последиците от епидемичния взрив от COVID-19 върху българските МСП“ на Инвестиционен приоритет 2.2. на Приоритетна ос 2 на ОПИК, е насочен към икономическите единици, които разполагат с потенциала да се възстановяват и да преодолеят икономическите последствия от пандемията COVID-19, а именно микро, малките и средните предприятия.

**Очаквани резултати:**

Очакваните резултати от подкрепата по процедурата се изразяват в постигане на положителен ефект по отношение на българските микро, малки и средни предприятия, засегнати от Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г., РД-01-52/26.01.2021 г. и РД-01-132/26.02.2021 г. за преодоляване на икономическите последствия от пандемията COVID-19.

В резултат от изпълнението на процедурата се очаква предприятията, получили подкрепа чрез НАП, да продължат дейността си поне 3 месеца след приключване на проекта.

## 7. Индикатори:

**Индикатори за резултат:**

Резултатите от изпълнението на проектните предложения - заявленията за подкрепа по настоящата схема следва да бъдат в съответствие със специфичната цел на Инвестиционен приоритет 2.2. „Капацитет за растеж на МСП“ и следва да допринасят за постигането на целевата стойност на следния индикатор за резултат:

**1. Брой предприятия, които не са в ликвидация 3 месеца след изпълнение на проекта.**

Информацията за постигане на горепосочения индикатор за резултат ще бъде отчитана от Управляващия орган на ОПИК 2014-2020 г. въз основа на информация, предоставена от НАП).

**Индикатори за изпълнение:**

1. Брой предприятия, получаващи подкрепа.

2. Брой предприятия, които получават безвъзмездни средства.

3. Брой МСП с безвъзмездни средства за оборотен капитал.

Базовата стойност на посочените три индикатора e „0“, а целевата стойност „1“.

4. Безвъзмездна помощ за МСП за оборотен капитал (безвъзмездни средства).

*Базовата стойност на посочения индикатор e „0“, а целевата стойност съответства на размера на верифицираните разходи по заявлението - проекта.*

Стойностите на индикаторите ще се отчитат служебно от страна на НАП и в тази връзка няма да се изисква попълване на информация за тях от страна на кандидатите. Независимо от това от кандидата могат да бъдат искани разяснения или допълнителни документи относно индикаторите.

## 8. Общ размер на безвъзмездната финансова помощ по схемата:

Общият размер на безвъзмездната финансова помощ по процедура за подбор на проекти BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“ е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Финансиране от Европейския фонд за регионално развитие** | **Национално съфинансиране** |
| 156 000 000 лева  (79 761 533.47 евро) | (67 797 303.45 евро) | 23 400 000 лева  (11 964 230.02 евро) |

Общият размер на безвъзмездната финансова помощ по схемата може да бъде увеличен.

## 9. Минимален (ако е приложимо) и максимален размер на безвъзмездната финансова помощ за конкретно заявление:

|  |  |  |  |  |
| --- | --- | --- | --- | --- |
| Минималният и максималният размер на заявената безвъзмездна финансова помощ по всяко индивидуално заявление по схема за набиране на заявления BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“ са, както следва:   |  |  | | --- | --- | | **Минимален размер на заявената безвъзмездна финансова помощ за индивидуално заявление** | **Максимален размер на заявената безвъзмездна финансова помощ за индивидуално заявление** | | Неприложимо | 150 000 лева  300 000 лева |   **ВАЖНО: Максималният размер от 150 000 лв. е приложим за кандидати, преустановили дейност съгласно заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г. и РД-01-718/18.12.2020 г., за периода до 31.01.2021 г.**  **Максималният размер от 300 000 лв. е приложим за кандидати, за които е продължен срокът на преустановяване на дейността, съгласно заповеди РД-01-20/15.01.2021 г., РД-01-52/26.01.2021 г. и РД-01-132/26.02.2021 г. на министъра на здравеопазването, като допълнителната сума от 150 000 лв. е максимален размер на БФП за период на преустановяване през периода от 01.02.2021 г. до 31.03.2021 г.**  **ВАЖНО:** Безвъзмездната финансова помощ, предоставяна по схемата, следва да бъде в максимален размер на:  **1. 20% от оборота[[1]](#footnote-2)** без ДДС от засегнатите от Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г., РД-01-52/26.01.2021 г. и РД-01-132/26.02.2021 г.[[2]](#footnote-3) обекти/дейности за същия календарен период в рамките на периода от 1 март 2019 г. до 29 февруари 2020 г., за срок до отпадането на съответното основание за преустановяване на дейността, а в случай че обектите не са извършвали дейност или дейността не е осъществявана през посочения период, за месец октомври 2020 г. (приложимо за предприятия, които след 01.01.2020 са започнали или възобновили дейност, преустановена с посочените заповеди), за всеки от месеците до отпадане на съответното основание за преустановяване на дейността, като за непълен месец безвъзмездните средства се предоставят пропорционално на дните от месеца, за предприятия с код на основна/допълнителна икономическа дейност, съгласно КИД-2008 на НСИ , както следва:  - 85 „Образование“;  - 88.91 „Дневни грижи за малки деца“;  - 82.3 „Организиране на конгреси и търговски изложения“;  - 90 „Артистична и творческа дейност“;  - 91.02 „Дейност на музеи“;  - 91.03 „Опазване и стопанисване на културно-исторически паметници и места“;  - 91.04 „Дейност на ботанически и зоологически градини, природни паркове и резервати“;  - 59.13 - Разпространение на филми и телевизионни предавания;  - 59.14 „Прожектиране на филми“;  - 93 „Спортни и други дейности, свързани с развлечения и отдих“;  - 96.04 „Поддържане на добро физическо състояние“;  - 56 „Ресторантьорство“;  - 68.10 Покупка и продажба на собствени недвижими имоти;  - 68.2 „Даване под наем и експлоатация на собствени недвижими имоти“;  - 68.32 Управление на недвижими имоти;  - 49.39 „Друг пътнически сухопътен транспорт, некласифициран другаде“;  **2. 10% от оборота[[3]](#footnote-4)** без ДДС от засегнатите от ЗМЗ обекти за същия календарен период[[4]](#footnote-5) в рамките на периода от 1 март 2019 г. до 29 февруари 2020 г., за срок до отпадането на съответното основание за преустановяване на дейността, а в случай че обектите не са извършвали дейност/дейността не е осъществявана през посочения период, за месец октомври 2020 г. (приложимо за предприятия, които след 01.01.2020 са започнали или възобновили дейност, преустановена с посочените заповеди), за всеки от месеците до отпадане на съответното основание за преустановяване на дейността, като за непълен месец безвъзмездните средства се предоставят пропорционално на дните от месеца),[[5]](#footnote-6) за предприятия с код на основна/допълнителна икономическа дейност, съгласно КИД-2008 на НСИ , както следва:  - 47 „Търговия на дребно, без търговията с автомобили и мотоциклети“, **с изключение на**:  • 47.11 „Търговия на дребно в неспециализирани магазини предимно с хранителни стоки, напитки и тютюневи изделия“;  • 47.2 „Търговия на дребно в специализирани магазини с хранителни стоки, напитки и тютюневи изделия“;  • 47.73 „Търговия на дребно с лекарства и други фармацевтични стоки“;  • 47.74 „Търговия на дребно с медицински и ортопедични стоки“;  • 47.75 „Търговия на дребно с парфюмерийни и козметични стоки и тоалетни принадлежности“ (отнася се само за дейности на дрогерии);  • 47.76 „Търговия на дребно с цветя, растения, семена, торове, домашни любимци и храни за тях“ (отнася се само за дейности на зоомагазини);  • 47.78 „Търговия на дребно с други нехранителни стоки, некласифицирана другаде“ (отнася се само за дейности на оптики);  - 96.01 „Пране и химическо чистене“  - 79 „Туристическа агентска и операторска дейност; други дейности, свързани с пътувания и резервации“.  Стойността на заявената безвъзмездна помощ се попълва служебно от НАП в т. 3 „Бюджет“ от Формуляра за кандидатстване на база на посочения от кандидата оборот в „Е-Декларации“ от Формуляра за кандидатстване.  НАП ще извърши служебни проверки на декларирания оборот, като може да изисква разяснения и документи по отношение на декларирания от кандидата размер на оборота.  В случай че кандидатът е посочил в „Е-Декларации“ от Формуляра за кандидатстване размер на оборота, по-голям от действителния, ще се извърши служебна корекция на основание наличните данни в НАП. |

## 10. Процент на съфинансиране:

Максималният интензитет на безвъзмездната финансова помощ по схема за набиране на заявления BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“ е, както следва:

|  |
| --- |
| **Максимален интензитет на помощта** |
| 100 % |

**11. Допустими кандидати:**

**11.1 Критерии за допустимост на кандидатите**

**1)** Допустими са само кандидати, които са юридически лица или еднолични търговци, регистрирани съгласно Търговския закон или Закона за кооперациите или юридически лица, регистрирани съгласно Закона за юридическите лица с нестопанска цел, извършвали съответната икономическа дейност;

Клонове на юридически лица, регистрирани в България, не могат да участват в схемата за набиране на заявления поради липсата на самостоятелна правосубектност.

**2)** Допустими по настоящата процедура за подбор на проекти са само кандидати, които са регистрирани не по-късно от 01.10.2020 г.;

**3)** Допустими по настоящата процедура за подбор на проекти са само кандидати, които отговарят на изискванията за **микро, малко или средно предприятие** съгласно Закона за малките и средни предприятия, Препоръка на Комисията от 6 май 2003 г. относно определението за микро-, малки и средни предприятия (ОВ L 124, 20.5.2003 г., стр. 36) и Приложение I на Регламент (ЕС) № 651/2014.

Кандидатите са длъжни да удостоверят, че попадат в категорията микро-, малко или средно предприятие като попълнят и представят към заявленията за подкрепа - проектните предложения Декларация за обстоятелствата по чл. 3 и чл. 4 от ЗМСП (Приложение 1), както и изискуемите допълнителни документи, свързани с определяне категорията на предприятието (ако е приложимо) съгласно посоченото в т. 24. Списък на документите, които се подават на етап кандидатстване.

**4)** Кандидатите трябва да са преустановили или ограничили дейността си в резултат на Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г., РД-01-52/26.01.2021 г. и РД-01-132/26.02.2021 г. на министъра на здравеопазването в търговските обекти, по отношение на които се заявява подкрепа, и да развиват основна или допълнителна икономическа дейност (съгласно данни за 2019 г.)[[6]](#footnote-7) в един от следните кодове/сектори съгласно Класификация на икономическите дейности (КИД – 2008 – Приложение 3 към настоящите Условия):

- 47 „Търговия на дребно, без търговията с автомобили и мотоциклети“, **с изключение на:**

47.11 „Търговия на дребно в неспециализирани магазини предимно с хранителни стоки, напитки и тютюневи изделия“;

47.2 „Търговия на дребно в специализирани магазини с хранителни стоки, напитки и тютюневи изделия“;

47.73 „Търговия на дребно с лекарства и други фармацевтични стоки“;

47.74 „Търговия на дребно с медицински и ортопедични стоки“;

47.75 „Търговия на дребно с парфюмерийни и козметични стоки и тоалетни

принадлежности“ (отнася се само за дейности на дрогерии);

47.76 „Търговия на дребно с цветя, растения, семена, торове, домашни любимци и храни за тях“ (отнася се само за дейности на зоомагазини);

47.78 „Търговия на дребно с други нехранителни стоки, некласифицирана другаде“ (отнася се само за дейности на оптики).

- 49.39 „Друг пътнически сухопътен транспорт, некласифициран другаде“;

- 56 „Ресторантьорство“;

- 59.13 - Разпространение на филми и телевизионни предавания;

- 59.14 „Прожектиране на филми“;

- 68.10 Покупка и продажба на собствени недвижими имоти;

- 68.2 „Даване под наем и експлоатация на собствени недвижими имоти“;

- 68.32 Управление на недвижими имоти;

- 79 „Туристическа агентска и операторска дейност; други дейности, свързани с пътувания и резервации“.

- 82.3 „Организиране на конгреси и търговски изложения“;

- 85 „Образование“;

- 88.91 „Дневни грижи за малки деца“;

- 90 „Артистична и творческа дейност“;

- 91.02 „Дейност на музеи“;

- 91.03 „Опазване и стопанисване на културно-исторически паметници и места“;

- 91.04 „Дейност на ботанически и зоологически градини, природни паркове и резервати“;

- 93 „Спортни и други дейности, свързани с развлечения и отдих“;

- 96.01 „Пране и химическо чистене“;

- 96.04 „Поддържане на добро физическо състояние“.

**ВАЖНО**: **Допустими по настоящата процедура са единствено кандидати, чийто обекти са засегнатите вследствие на една или повече от ЗМЗ (Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г.**, **РД-01-52/26.01.2021 г. и РД-01-132/26.02.2021 г.).**

**ВАЖНО:** В допълнение, кодът на икономическата дейност, извършвана в обектите, преустановили/ограничили дейност, също трябва да попада в един от горепосочените кодове/сектори съгласно КИД – 2008.

**ВАЖНО:** Кодът на основна/допълнителна икономическа дейност на **предприятието-кандидат** следва да бъде посочен в т. 1 „Данни на кандидата“, поле „Код на основна/допълнителна икономическа дейност на кандидата“ от Формуляра за кандидатстване, като кандидатите носят отговорност за правилното му определяне, като ще бъде извършвана и служебна проверка от НСИ /Мониторстат.

Източник/обект на проверка относно кода на икономическа дейност на **търговския обект** е посоченото от кандидатите във Формуляра за кандидатстване (т. 1 „Данни за кандидата“, поле „Код на икономическата дейност, извършвана в обектите, преустановили/ограничили дейност“). Декларираният код на икономическа дейност на търговския обект може да бъде обект на проверка от страна на НАП, Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и др.

5) Кандидатите могат да участват в схемата за набиране на заявления и да получат безвъзмездна финансова помощ, в случай че не са недопустими кандидати съобразно демаркационната линия с други планове и програми, финансирани със средства на ЕС.

6) Кандидати, които са микро или малко предприятие, които към 31 декември 2019 г. не са обект на процедура по колективна несъстоятелност съгласно националното право и не са получавали помощ за оздравяване или помощ за преструктуриране или към момента на предоставяне на помощта вече не са обект на процедура по колективна несъстоятелност съгласно националното право и не са получили помощ за оздравяване[[7]](#footnote-8) или помощ за преструктуриране[[8]](#footnote-9).

7) Към 31 декември 2019 г. кандидатите, които са средни предприятия (по смисъла на приложение I към Общия регламент за групово освобождаване) не са в затруднено положение (по смисъла на Общия регламент за групово освобождаване - чл. 2, т. 18 от Регламент (ЕС) №651/2014 на Комисията).

Проверката на кандидатите (и на ниво група) ще се извършва в съответствие с определението за затруднено положение по чл. 2, параграф 18 от Регламент (ЕС) № 651/2014 въз основа на декларирани от кандидатите данни в раздел 6 Декларация за финансови данни към Приложение 1. Проверката ще се извършва преди предоставяне на безвъзмездната финансова помощ.

### 11.2 Критерии за недопустимост на кандидатите:

**1)** Съгласно чл. 25, ал. 2 от Закона за управление на средствата от европейските структурни и инвестиционни фондове не могат да участват и безвъзмездна финансова помощ не се предоставя на лица, за които са налице обстоятелства за отстраняване от участие в схема за възлагане на обществена поръчка съгласно чл. 54 от Закона за обществени поръчки, с изключение на обстоятелствата по ал. 1, т. 3, т. 6 и ал. 5. В настоящата процедура чрез подбор на проектни предложения може да участват и безвъзмездна финансова помощ може да бъде предоставена и на лица, за които са налице обстоятелствата, съгласно чл. 26б, ал. 2 от Закона за мерките и действията по време на извънредното положение, обявено с решение на Народното събрание от 13 март 2020 г., и за преодоляване на последиците (ЗМДВИП, влязъл в сила на 22.12.2020 г.) Потенциалните кандидати **не могат** да участват в схемата за набиране на заявления и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си[[9]](#footnote-10);

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) са лишени от правото да упражняват определена професия или дейност съгласно законодателството на държавата, в която е извършено деянието;

з) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

и) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

й) имат публични задължения по чл. 162, ал. 2, т. 1 (за данъци, акцизи, мита, задължителни осигурителни вноски и други вноски за бюджета) и т. 7 (по влезли в сила наказателни постановления) от Данъчно-осигурителния процесуален кодекс преди 1 януари 2020 г., установени с влязъл в сила акт на компетентен орган, които не са отсрочени, разсрочени или обезпечени.

к) са изпаднали в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

л) лицата, които представляват кандидата са правили опит да:

i) повлияят на вземането на решение от страна на НАП, свързано с отстраняването, подбора или възлагането, включително чрез предоставяне на невярна или заблуждаваща информация, или

ii) получат информация, която може да им даде неоснователно предимство в схемата за предоставяне на безвъзмездна финансова помощ.

м) лицата, които представляват кандидата са осъждани с влязла в сила присъда за:

i) престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

ii) престъпление, аналогично на тези по горната хипотеза, в друга държава членка или трета страна;

н) за лицата, които представляват кандидата е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

о) е налице неравнопоставеност в случаите по чл. 44, ал. 5 от Закона за обществени поръчки (ЗОП);

п) е установено, че:

i) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

ii) не са предоставил изискваща се информация, свързана с удостоверяване липсата на основания за отстраняване или изпълнението на критериите за подбор.

**ВАЖНО**: Посочените в т. 1) обстоятелства се декларират от кандидатите в Декларация, че кандидатът е запознат с Условията за кандидатстване и условията за изпълнение (Приложение 1).

**2)** По настоящата схема кандидатите могат да заявяват подкрепа само за основната или допълнителната си икономическа дейност, която попада сред допустимите кодове, изброени в т.11.1 от Условията за кандидатстване (съответно засегнатите търговски обекти следва да извършват допустимата основна или допълнителна търговска дейност, която попада сред допустимите кодове, изброени в т.11.1 от Условията за кандидатстване). Кодът на основна/допълнителната икономическа дейност на предприятието-кандидат ще се проверява въз основа на данни за 2019 г. По отношение на кандидати, които нямат приключена финансова 2019 година или не са осъществявали дейност през тази година, съответствието с изискването ще бъде проверявано съобразно кода на организацията по КИД, вписан в т. 1 Данни за кандидата от Формуляра за кандидатстване.

В случай че след проверката се установи, че съгласно данните от НСИ/Мониторстат кодът на основната/допълнителната икономическа дейност на кандидата за 2019 г. е недопустим, заявлението се отхвърля. В случай че след проверката се установи, че съгласно данните от НСИ/Мониторстат за 2019 г. кодът на основната/допълнителната икономическа дейност на кандидата е допустим, но е попълнен погрешно във Формуляра за кандидатстване, се извършва служебна корекция в т. 1 „Данни на кандидата“, поле „Код на основна/допълнителна икономическа дейност на кандидата“ от Формуляра за кандидатстване.

**3)** Не могат да участват в процедурата и да получат безвъзмездна финансова помощ предприятия, кандидатстващи за финансиране на икономическа дейност, свързана с производството, обработката и продажбата на тютюн и тютюневи изделия съгласно чл. 3, ал.3 на Регламент (ЕС) № 1301/2013.

На база посоченото недопустими са предприятия, заявяващи подкрепа за икономически дейности съгласно КИД-2008, попадащи в раздел С 12 „Производство на тютюневи изделия“, код на икономическа дейност 46.35 „Търговия на едро с тютюневи изделия“ и 47.26 „Търговия на дребно с тютюневи изделия“. Недопустими са и предприятия, заявяващи подкрепа за кодове на икономическа дейност 46.17 „Търговско посредничество с хранителни стоки, напитки и тютюневи изделия“, 46.21 „Търговия на едро със зърно, семена, фуражи и необработен тютюн“, 46.39 „Неспециализирана търговия на едро с хранителни стоки, напитки и тютюневи изделия“, 47.11 „Търговия на дребно в неспециализирани магазини предимно с хранителни стоки, напитки и тютюневи изделия“, в случай че в рамките на тези дейности предприятията осъществяват търговия на тютюн/тютюневи изделия.

**4)** Подкрепа по настоящата процедура за подбор на проекти не могат да получават кандидати, които са предприятия, кандидатстващи за финансиране на икономическа дейност, попадаща във финансовия сектор (сектор К „Финансови и застрахователни дейности“ съгласно КИД-2008), както и такива, кандидатстващи за финансиране на икономическа дейност, попадаща в раздел 92 „Организиране на хазартни игри“ съгласно КИД-2008.

**ВАЖНО:** Когато кандидатът упражнява едновременно дейност в недопустими сектори и в допустими сектори по настоящата схема, безвъзмездната помощ по тази схема се предоставя само за дейностите в допустимите сектори, като кандидатът (краен получател) следва да води отделна аналитична счетоводна отчетност по отношение на приходите, разходите, активите и пасивите, свързани с всяка дейност, която да гарантира отделяне на дейностите, така че дейностите в недопустимите сектори да не се ползват от безвъзмездната помощ, предоставена по настоящата схема. При предприятия, които осъществяват икономическа дейност, свързана с търговия на селскостопански продукти[[10]](#footnote-11), помощта не следва да бъде свързана със задължението да бъде прехвърлена частично или изцяло на първичните производители и размерът на помощта не е определен въз основа на цените или количествата на продукти, изкупувани от първичните производители или предлагани на пазара от съответните предприятия.

С оглед горното кандидатът (краен ползвател на помощта) изготвя и представя при необходимост индивидуален сметкоплан, утвърден от ръководството на предприятието, с включени в него обособените счетоводни сметки (подсметки), специално открити за заявлението за подкрепа-проекта. От извлеченията/счетоводните записи по посочените в индивидуалния сметкоплан сметки следва да е видно разграничаването на разходите, така че дейностите в недопустимите сектори да не се ползват от безвъзмездната помощ по схемата.

„Краен ползвател на помощта“ е предприятие, на което е предоставена безвъзмездна финансова помощ по схемата (краен бенефициент на помощта)

**5)** Не могат да участват в схемата и да получат безвъзмездна финансова помощ кандидати, за които е установено с влязъл в сила административен акт наличието на недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, европейските земеделски фондове и Европейския фонд за рибарството, Инструмента Шенген и Преходния финансов инструмент, включително от свързаното с тях национално съфинансиране.

**ВАЖНО:** Горепосоченото ограничение касае само вземания произтичащи от недължимо платени и/или надплатени суми, както и неправомерно получени и/или неправомерно усвоени средства по проекти, финансирани от предприсъединителните финансови инструменти, оперативните програми, Структурните фондове и Кохезионния фонд на Европейския съюз, Европейските земеделски фондове и Европейския фонд за рибарството, Инструмента Шенген и Преходния финансов инструмент, които **към момента на кандидатстване не са изплатени** към съответната финансираща институция. Издаването на акт за установяване на публично държавно вземане само по себе си не е основание за отстраняване на кандидата за недопустимост, ако установеното вземане е погасено.

Допълнително, кандидатите следва да имат предвид, че посочените в т. 11.2 критерии за недопустимост се прилагат кумулативно с критериите за допустимост, изрично посочени в т. 11.1 от Условията за кандидатстване и Условията за изпълнение.

## 12. Допустими партньори (ако е приложимо):

По настоящата схема за подбор на заявления кандидатите участват индивидуално, а не съвместно с партньорски или други организации.

## 13. Дейности, допустими за финансиране:

**13.1. Допустими дейности:**

Дейности, необходими за преодоляване на недостига или липса на оборотен капитал, настъпили в резултат от епидемичния взрив от COVID-19.

**13.2. Недопустими дейности:**

Дейности, които са започнати и физически завършени или изцяло осъществени преди 13.03.2020 г., независимо дали всички свързани плащания са извършени.

## 14. Категории разходи, допустими за финансиране:

## 14.1. Условия за допустимост на разходите

За да бъдат допустими разходите по настоящата схема за предоставяне на безвъзмездна финансова помощ, трябва да отговарят на следните условия:

**1/** Да са необходими за изпълнението на заявлението за подкрепа и да отговарят на принципите за добро финансово управление – икономичност, ефикасност и ефективност на вложените средства.

**2/** Да бъдат извършени след 13.03.2020 г.[[11]](#footnote-12) и до крайната дата на изпълнение на заявлението за подкрепа.

Разходи, отнасящи се за дейности, които обхващат период, различен от периода на допустимост на разходите, няма да се считат за допустими. Разходооправдателните документи следва да са издадени в периода на допустимост на разходите по схемата.

**3/** Да са в съответствие с видовете разходи, посочени в т. 14.2. на настоящите Условия.

**4/** За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.

Разходооправдателните и платежните документи по проекта могат да бъдат обект на проверка от страна на НАП, Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и др.

**5/** Да са действително платени от страна на крайния ползвател на помощта (т. е. да е платена цялата стойност на представените фактури или други първични счетоводни документи, включително стойността на ДДС), по банков път или в брой, от 13.03.2020 г. до 1 месец след крайната дата на изпълнение на заявлението за подкрепа. Разходи, подкрепени с протоколи за прихващане, не се считат за допустими.

**6/** Да са отразени в счетоводната документация на крайния ползвател на помощта чрез отделни счетоводни аналитични сметки или в отделна счетоводна система.

**7/** Да могат да се установят и проверят, да бъдат подкрепени от оригинални разходооправдателни документи.

**8/** Да са определени и извършени и да не са в нарушение на изискванията, заложени в процедура чрез директно предоставяне BG16RFOP002-2.094 Подкрепа чрез оборотни средства за МСП, засегнати от временните противоепидемични мерки чрез прилагане на схема за подпомагане от Национална агенция за приходите (НАП).

**9/** Да са за реално доставени продукти и извършени услуги.

**10/** Да са съобразени с пазарните цени за съответния вид разход.

Бюджетът (т. 3 от Формуляра за кандидатстване) трябва да отразява допустимите разходи, които са свързани с изпълнението на заявлението за подкрепа. По настоящата схема са недопустими разходите за възстановим ДДС във връзка с изпълнението на заявлението за подкрепа. Относно третирането на ДДС кандидатите следва да се запознаят с Указание ДНФ 3/23.12.2016 г. на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020.

**ВАЖНО:** Безвъзмездната финансова помощ по схемата се предоставя чрез банков превод в срок до 7 работни дни от акта за одобряване отпускането на помощта. Изплащането на помощта на крайните ползватели се извършва чрез открита специална сметка на НАП в търговска банка.

За целите на извършване на плащането кандидатите следва да включат в т. 4 от Формуляра за кандидатстване информация за фирмена банкова платежна сметка на кандидата, по която се предвижда да бъде извършено. Не се допуска предоставянето на банкова сметка, която не е на кандидата.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета, Регламент (ЕС) № 1303/2013 на Европейския парламент и Съвета, Регламент (ЕС) 2020/558 на Европейския парламент и на Съвета от 23 април 2020 година за изменение на регламенти 1301/2013 и 1303/2013 по отношение на специалните мерки за предоставяне на изключителна гъвкавост за използване на европейските структурни и инвестиционни фондове в отговор на избухването на COVID-19 и приложимата национална уредба, „Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19“ от 19.03.2020 г., Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване и условия за изпълнение.

**Допустими по схемата са следните видове разходи:**

**1/** Предоставените по схемата средства следва да бъдат използвани за покриване на текущите нужди на кандидатите и извършване на разходи за оборотен капитал.

В случай на съмнение за завишение на направените разходи от пазарните цени, НАП/УО на ОПИК си запазва правото да извърши допълнителна проверка и откаже възстановяване на същите.

## 14.3. Недопустими разходи

**Недопустими** по процедурата са следните видове разходи:

* разходи за дейности, които са започнати и физически завършени или изцяло осъществени преди 13.03.2020 г., независимо дали всички свързани плащания са извършени;
* разходи за придобиване на дълготрайни материални и нематериални активи;
* разходи за краткотрайни активи;
* разходи за стоки, предназначени за продажба;
* разходи за възстановим ДДС;
* разходи за данъци и такси;
* разходи, финансирани с публични средства;
* разходи за възстановяване на подкрепа, получена от финансови инструменти, финансирани с публични средства;
* разходи за изплащане на кредити, лихви по кредити, банкови такси;
* разходи за лизингови вноски;
* разходи за персонал при кандидати (независимо дали финансирането е за част от или за целия персонал на предприятието), които са получили публично финансиране[[12]](#footnote-13) за персонал през периода на допустимост на разходите (след 13.03.2020 г. и до крайната дата на изпълнение на заявлението за подкрепа);
* разходи за суровини втора употреба, материали втора употреба и консумативи втора употреба;
* разходи за подготовка на заявлението за подкрепа, управление и изпълнение на заявлението за подкрепа;
* разходите, посочени за недопустими съгласно Постановление № 189 на Министерския съвет от 2016 г. за приемане на национални правила за допустимост на разходите по оперативните програмите, съфинансирани от Европейските структурни и инвестиционни фондове (ЕСИФ);
* разходи, които не попадат в обхвата на допустимите разходи, необходими за преодоляване на недостига на средства или липса на ликвидност, настъпили в резултат от епидемичния взрив от COVID-19 съгласно настоящите Условия;
* разходи за дейности, попадащи в обхвата на сектори, извън посочените в т. 11.1, подт. 3) от настоящите Условия за кандидатстване и условия за изпълнение.

## 15. Допустими целеви групи (ако е приложимо):

Настоящата схема за предоставяне на безвъзмездна финансова помощ е насочена към микро, малки и средни предприятия, които са преустановили или ограничили дейността си в резултат на Заповеди с № № РД-01-626/27.10.2020 г., РД-01-655/13.11.2020 г., РД-01-677/25.11.2020 г., РД-01-718/18.12.2020 г., РД-01-20/15.01.2021 г., РД-01-52/26.01.2021 г. и РД-01-132/ 26.02.2021 г. на Министъра на здравеопазването и развиват своята основна/ допълнителна икономическа дейност в един от секторите, посочени в т. 11.1 т.4) съгласно Класификацията на икономическите дейности /КИД – 2008 Приложение 3 към Условията/.

## 16. Приложим режим на минимални/държавни помощи (ако е приложимо):

Помощ под формата на преки, безвъзмездни средства съгласно раздел 3.1 от „Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19“ от 19.03.2020 г.

Безвъзмездната финансова помощ по процедурата не може да се натрупва за същите разходи с всякаква друга държавна/минимална помощ.

Безвъзмездната финансова помощ по схемата може да се натрупва с друга помощ по раздел 3.1 от „Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19“, ако установимите разходи са различни. В този случай общата сума на помощта не следва да надхвърля левовата равностойност на 800 000 EUR на предприятие-кандидат под формата на преки безвъзмездни средства, подлежащи на връщане авансови средства, данъчни предимства или предимства по отношение на плащанията; всички използвани стойности трябва да бъдат в брутно изражение т. e. преди приспадането на данъци или други такси.

Когато кандидатът (крайният получател на помощта) извършва дейност в сектора на рибарството и аквакултурите[[13]](#footnote-14), общата максимална сума от 120 000 EUR не е надвишена на предприятие. Когато кандидатът (крайният получател на помощта) извършва дейност в няколко сектора, за които се прилагат различни максимални суми крайният ползвател води отделни сметки (приходи, разходи, активи и пасиви) по отношение на съответния таван за всяка от тези дейности и по отношение на общата максимална сума от 800 000 EUR[[14]](#footnote-15).

Помощта, отпускана по схемата, може да се натрупва с друга помощ по раздели 3.2, 3.3. и 3.5 от „Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19“, ако установимите разходи са различни.

Безвъзмездната финансова помощ по схемата се предоставя чрез акт от администратора на помощта НАП. "Дата на предоставяне на помощта" е датата на влизане в сила на акта, въз основа на който помощта се предоставя на получателя.

## 17. Хоризонтални политики:

По настоящата схема следва да е налице съответствие на заявлението за подкрепа и принос към следните принципи на хоризонталните политики на ЕС:

- Насърчаване на равенството между мъжете и жените и на недискриминацията – заявлението за подкрепа насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

- Устойчиво развитие – заявлението за подкрепа допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях, опазване на биологичното разнообразие, устойчивостта на природни бедствия, както и превенцията и управлението на риска.

Съответствието на заявленията за подкрепа с хоризонталните политики подлежи на деклариране от кандидатите при подаване на заявлението за подкрепа.

## 18. Минимален и максимален срок за изпълнение на заявлението за подкрепа (ако е приложимо):

Продължителността на изпълнение на всяко заявление за подкрепа е **3 (три) месеца,** считано от датата на предоставяне на безвъзмездната финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за подбор (административно съответствие и допустимост) на заявленията за подкрепа:

Подборът на заявленията по настоящата схема ще се основава на принципа на финансиране, основано на нуждите – съответствие с основните предизвикателства пред бизнеса/икономиката. За финансиране ще бъдат предложени заявленията, които съответстват на критериите за подбор (оценка на административно съответствие и допустимост на заявленията), до изчерпване на финансовия ресурс по схемата. Не се допуска въвеждането на допълнителни критерии за подбор или изменение на критериите по време на провеждането на схемата по подбор на постъпилите заявления.

В случай на установени по време на оценката нередовности, непълноти и/или несъответствия на документите за кандидатстване на съответния кандидат се изпраща уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от 7 дни, като денят на получаване на уведомлението не се брои. В уведомлението, което се изпраща на кандидата, задължително се съдържа информация, че неотстраняването на установените нередовности може да доведе до прекратяване на производството по отношение на съответния кандидат. Искането за предоставяне на информация/документи се изпраща чрез системата ИСУН 2020, като кандидатът получава съобщение на електронният адрес от КЕП (квалифициран електронен подпис), с който се е идентифицирал в портала за електронни услуги на НАП.

С оглед измененията в чл.26б от ЗМДВИППП и Заповеди с № № РД-01-20/15.01.2021 г., РД-01-52/26.01.2021 г. и РД-01-132/26.02.2021 г. на министъра на здравеопазването, до кандидатите, засегнати от тях, се изпраща служебно от НАП чрез ИСУН 2020[[15]](#footnote-16) уведомление за допълване на „Е-Декларации“ от Формуляра за кандидатстване.

За актуализиране размера на помощта за кандидатите-предприятия, на които се предоставят безвъзмездни средства в размер на процент от оборота им без ДДС за същия календарен период в рамките на периода от 1 март 2019 г. до 29 февруари 2020 г., е необходимо всеки кандидат в срок от 7 работни дни след уведомяване, чрез ИСУН 2020 за допълване на „Е-Декларации“ от Формуляра за кандидатстване, да впише оборота за допълнителния референтен период на периода на преустановяване на дейността съгласно заповед РД-01-52/26.01.2021 г. и заповед РД-01-132/26.02.2021 г.

За актуализиране размера на помощта за кандидатите-предприятия, на които се предоставят безвъзмездни средства в размер на процент от оборота им без ДДС за м. октомври 2020 г. (за предходния месец на месеца, през който е преустановена дейността), е необходимо всеки кандидат в срок от 7 работни дни след уведомяване, чрез ИСУН 2020 за допълване на „Е-Декларации“ от Формуляра за кандидатстване, да заяви съгласие за актуализиране на размера на помощта и да посочи целия период на преустановяване на дейността. За тези кандидати размерът на помощта ще бъде актуализиран служебно. На кандидатите, получили помощ в размер на 10% или 20% от оборота за м. октомври 2020 г., ще бъде изплатена допълнителна сума, представляваща разлика между полагащия се максимален размер на помощта съгласно т. 9 и изплатената сума.

НАП ще извърши служебни проверки на декларирания оборот, като може да изисква разяснения и документи по отношение на декларирания от кандидата размер на оборота.

В случай че кандидатът е посочил в „Е-Декларации“ на Формуляра за кандидатстване размер на оборота, по-голям от действителния за съответния период, ще се извърши служебна корекция на основание наличните данни в НАП. Безвъзмездната финансова помощ по схемата се предоставя чрез акт от администратора на помощта НАП.

## 22. Критерии и методика за подбор на заявленията:

Подбор на заявленията по настоящата схема ще се извършва съгласно Критериите и методологията за подбор на заявленията, посочени в Приложение 2 към Условията за кандидатстване и Условията за изпълнение.

Методиката и критериите не подлежат на изменение по време на провеждането на подбора. При извършването на подбора ще се проверява дали:

- заявлението за подкрепа се отнася за обявената схема за набиране на заявления;

- са налице са всички документи, представени и попълнени съгласно изискванията, посочени в т. 24 от настоящите Условия за кандидатстване и условия за изпълнение;

- въз основа на Формуляра за кандидатстване и представените документи е налице съответствие на кандидатите и заявлението за подкрепа с критериите за подбор (административно съответствие и допустимост), посочени в настоящите Условия за кандидатстване и условия за изпълнение.

- кандидатите отговарят на изискванията за крайните ползватели.

## 23. Начин на подаване на заявленията за подкрепа:

Подаването на заявлението по настоящата схема се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи. Формулярът за кандидатстване по процедура „Подкрепа чрез оборотен капитал за МСП, засегнати от временните противоепидемични мерки“ е достъпен за всички юридически лица, с достъп за подаване на данни и документи към НАП с КЕП, без да е необходимо допълнително заявяване пред НАП. Достъпът до процедурата ще се осъществява **през портала за Електронни услуги на НАП (**[**https://inetdec.nra.bg/**](https://inetdec.nra.bg/)**), след избор на електронната услуга „Подаване на документи за подкрепа чрез оборотен капитал за МСП, засегнати от временните противоепидемични мерки“.**

При избор на услугата „Подкрепа чрез оборотен капитал за МСП, засегнати от временните противоепидемични мерки“, от портала на НАП, кандидатът автоматично ще бъде пренасочен към **Информационната система за управление и наблюдение на Структурните инструменти на ЕС в България (**ИСУН 2020), където да попълни електронния формуляр за кандидатстване. Попълването и подаването на необходимите документи за участие е възможно единствено с използването на валиден Квалифициран електронен подпис (КЕП), издаден от доставчик на квалифицирани електронни удостоверителни услуги по смисъла на чл. 3, параграф 20) от Регламент (ЕС) № 910/2014. **Изискващите се съгласно т. 24 от Условията за кандидатстване** и Условията за изпълнение **придружителни документи (ако са приложими)** към Формуляра за кандидатстване също **се подават изцяло електронно**. Посочените документи се описват в т. 6 „Прикачени електронно подписани документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**Важно:** В случай, че юридическите или упълномощени от тях лица нямат достъп до електронните услуги на НАП за подаване на декларации и документи и желаят да подадат формуляр за кандидатстване по схема „Подкрепа чрез оборотен капитал за МСП, засегнати от временните противоепидемични мерки“, е необходимо следното:

**1. Представляващ ЮЛ -** да подаде „Заявление за подаване на документи по електронен път и ползване на електронните административни услуги, предоставяни от НАП с КЕП ***на задължено лице с пълнен достъп“.*** Пълният достъп до електронните административни услуги на НАП се предоставя **автоматично**, ако са спазени едновременно следните условия:

а) в подаденото *Заявление* е попълнен чек-бокс за предоставяне на пълен достъп до електронните административни услуги на НАП;

б) подателят на електронното заявление е лице, което еднозначно може да бъде идентифицирано като съответното задължено лице /ФЛ/, собственик на ЕТ или представляващ по закон задълженото юридическо лице.

В случаите, в които второто условие по б. („б“) не е изпълнено, на лицата автоматично се предоставя частичен достъп, като заявлението остава в статус „частичен достъп (непотвърден пълен)”, който позволява на лицето да подаде формуляра, както и възможност за подаване на декларации, документи и данни в НАП.

На лицата по т. 1, б. („б“) по служебен път се предоставя пълен достъп до услугите след потвърждение на правото им в съответния първичен регистър. В случай, че до два работни дни след подаването на заявление законният представител на задълженото лице не получи искания пълен достъп, същият следва да изпрати запитване относно статуса на подаденото от него заявлението на официалния имейл адрес в териториална дирекция (ТД)/офис на НАП и/или да направи запитване на телефона на Информационния център на НАП 0700 18 700, след което исканият пълен достъп до електронните услуги се предоставя по служебен път.

2. **Упълномощено лице -** да подаде „Заявление за подаване на документи по електронен път и ползване на електронните административни услуги, предоставяни от НАП с КЕП на упълномощено лице“ с направен избор до услугата **„Декларации, документи или данни по подавани от юридически лица“.**

След подаване на заявлението, за да се предостави достъп до услугата/услугите следва да се посети офис на НАП, където лицето да предостави за справка на служител на НАП акта за упълномощаване или пълномощното да бъде сканирано и изпратено като документ на [официален електронен адрес на НАП](https://nap.bg/page?id=24). За получаване на достъп до услугата „Декларации, документи или данни по подавани от юридически лица“ не е необходимо предоставянето на оригинала на съответния акт за упълномощаване, може да бъде предоставено копие на обикновено писмено пълномощно или пълномощното да бъде сканирано и изпратено по електронен път, подписано с КЕП на упълномощителя или упълномощеното лице, въз основа на което лицето ще получи достъп до услугата, за която се изисква обикновено писмено пълномощно.

Следва да имате предвид, че упълномощавайки лицето да подаде документите по програмата „Подкрепа чрез оборотен капитал за МСП, засегнати от временните противоепидемични мерки“, същото ще може да подава включително и декларации в НАП от името на представляваното от Вас юридическото лице. Например при заявен достъп до групата **„Декларации, документи или данни по подавани от юридически лица“,** упълномощенотолицето ще получи достъп за подаване на декларации по ЗКПО, ЗДДС, ЗДДФЛ и др.

В случай на подаване на заявлението от пълномощник КЕП-ът, с който се подписва заявлението, следва да бъде с титуляр и автор упълномощеното физическо лице, а в случай на упълномощаване на юридическо лице –КЕП-ът следва да бъде с титуляр упълномощеното юридическо лице и автор – официалният представляващ (вписан в Търговски регистър и регистъра на ЮЛНЦ) на упълномощеното юридическо лице.

Комуникацията с кандидата ще се осъществява чрез електронния адрес от КЕП-а на лицето, което е подало формуляра.

До момента на предоставяне на помощта кандидатът има възможност да оттегли своето заявление, като подаде писмено искане пред НАП, подписано с електронен подпис, на официалния електронен адрес на ЦУ на НАП (nap@nra.bg).

Моля обърнете внимание, че само Формулярът за кандидатстване и изискуемите на етап кандидатстване документи ще бъдат оценявани. Затова изключително важно е тези документи да съдържат цялата необходима информация.

Кандидатът носи цялата отговорност за верността на финансовата информация, представена в заявлението.

## 24. Списък на документите, които се подават на етап кандидатстване:

**Кандидатите по схемата за безвъзмездна финансова помощ следва да представят към Формуляра за кандидатстване по изцяло електронен път чрез ИСУН 2020 следните документи**:

**а/** Декларация, че кандидатът е запознат с Условията за кандидатстване и Условията за изпълнение – попълнена по образец (Приложение 1)

**ВАЖНО: Декларацията е изискуема, в случай че Формулярът за кандидатстване се подава от упълномощено лице.**

Декларацията се попълва и подписва от всички лица които са официални представляващи на кандидата и са вписани като такива в ТР и Регистъра на ЮЛНЦ, **независимо дали се представляват заедно и/или поотделно**.

**ВАЖНО:** **Декларацията е изискуема и в случай че** предприятието-кандидат има повече от един официален представляващ, вписан в ТР и Регистъра на ЮЛНЦ, Декларацията се попълва и подписва от тези представляващи, които не са подписали с валиден КЕП Формуляра за кандидатстване (съгласно указанията в т.23 от Условията за кандидатстване).

**б/** Декларация за обстоятелствата по чл. 3 и чл. 4 от Закона за малките и средните предприятия - попълнена по образец (Приложение 5)

Декларацията се подписва от лицата, които са официални представляващи на кандидата и са вписани като такива в ТР и Регистъра на ЮЛНЦ. В случаите, когато кандидатът се представлява **само заедно** от няколко физически лица, се попълват данните и декларацията се подписват от всяко от тях.

***Допустими са следните два варианта на подписване на Декларациите:***

***Вариант 1:***

Съответната декларация се датира и подписва на хартиен носител от лицата официални представляващи на кандидата и вписани в Търговски регистър и регистъра на ЮЛНЦ.

**След попълването, подписването и поставянето на дата на хартиения носител, декларацията следва да се сканира и да се прикачи в ИСУН 2020.**

***Вариант 2:***

Съответната декларация може да бъде подписана с валиден КЕП от лицата, официално представляващи кандидата (вписани в Търговски регистър и регистъра на ЮЛНЦ, а не упълномощени) и прикачена в ИСУН 2020. **В случай че е възприет този подход, следва декларацията да бъде подписана с валиден КЕП на локалния компютър, като е препоръчително подписването да е чрез attached signature – файл и подпис в един документ (необходимо е подписът да се съдържа в документа).**

**ВАЖНО:** Официалният/те представител/и на кандидата няма/т право да упълномощава/т други лица да подписват съответната декларация, тъй като с тях се декларират данни, които деклараторът/ите декларира/т в лично качество или съответно данни за представляваното от него/тях юридическо лице, като за верността им се носи наказателна отговорност, която също е лична.

**в)** Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), **които са чуждестранни граждани**, **които са осъждани или които са родени в чужбина** (издадено не по-рано от 6 месеца към датата на подаване на заявлението) – прикачено в ИСУН 2020.

Когато за някое от горепосочените лица свидетелството за съдимост подлежи на издаване от чуждестранен орган, същото се представя и в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

Допълнително НАП ще може да извършва служебна проверка чрез информационната система за мониторинг на европейски и национални стратегии и регионална политика – МониторСтат (поддържана и управлявана от НСИ) по отношение на следните документи:

**1.** Отчет за приходите и разходите и Счетоводен баланс във формат, идентичен на този, в който са подадени към НСИ за 2018 г., 2019 г. и 2020 г. (ако е приложимо) на кандидата;

**2.** Отчет за заетите лица, средствата за работна заплата и други разходи за труд във формат, идентичен на този, в който са подадени към НСИ на кандидата, неговите предприятия-партньори и свързани предприятия за 2018 г., 2019 г. и 2020 г. (ако е приложимо);

При необходимост, с оглед установяване на двете последователни финансови години по чл. 4б, ал. 2 от Закона за малките и средните предприятия, НАП може да изиска от кандидатите посочените по-горе документи и за предходни години, както и за предприятия-партньори и/или свързани предприятия.

С цел удостоверяване на съответствието на кандидатите с изискванията на чл. 25, ал. 2 от ЗУСЕСИФ и чл. 26б, ал. 2 от ЗМДВИП, НАП ще извършва служебни проверки, включително на данните относно наличие или липса на публични задължения по чл. 162, ал. 2, т. 1 и т. 7 от ДОПК преди 1 януари 2020 г., установени с влязъл в сила акт на компетентен орган, както и дали същите са отсрочени, разсрочени или обезпечени, и/или ще изиска по служебен път следната информация и/или документи:

**1.** Наличие или липса на задължения към общините.

Кандидат, който има задължения към общините по чл. 162, ал. 2, т. 1 и т. 7 от ДОПК преди 1 януари 2020г., установени с влязъл в сила акт, на компетентен орган, които не са отсрочени, разсрочени или обезпечени, има право да представи следните документи: документ за извършено плащане в посочения размер, придружен от удостоверение или споразумение, издадено от оторизираните за това лица, изброени в чл. 4, ал. 7 от Закона за местните данъци и такси, от което да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения към съответната община или към друг орган.

**2.** Свидетелство за съдимост на всички лица, с право да представляват кандидата, независимо от това дали заедно и/или поотделно, и/или по друг начин.

**ВАЖНО:** Служебна проверка е възможно да бъде извършена по отношение на лица, които са родени в България и не са осъждани. Лицата, които са български граждани, но са родени в чужбина, чуждестранните граждани или осъжданите лица следва да представят Свидетелство за съдимост (издадено не по-рано от 6 месеца към датата на подаване на заявлението). Когато за някое от горепосочените лица свидетелството за съдимост подлежи на издаване от чуждестранен орган, същото се представя и в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. С цел бързина и оперативност при извършване на подбора и в случай че кандидатите разполагат с документите по т. 2., издадени в срок от 6 месеца преди датата на кандидатстване, е необходимо да ги сканират и приложат в т. 6 „Прикачени електронно подписани документи“ на Формуляра за кандидатстване при подаване на заявлението за подкрепа. В този случай служебна проверка по отношение на съответния представен документ не се извършва.

НАП може да извършва и други служебни проверки относно верността на данните в представените от кандидатите документи, включително чрез запитвания до Националния статистически институт и други институции и ведомства.

**По всяко време НАП може да извърши документална проверка на декларираните от кандидатите данни и/или да изиска допълнителна информация или разяснения от тях.**

**При деклариране на неверни данни от страна на кандидатите ще бъде уведомявана прокуратурата.**

**Заявлението за подкрепа** **се подава лично или чрез упълномощено лице, които за подадените данни и обстоятелства носят наказателна отговорност по чл. 313 от НК, като реда и начина за проверките на истинността са описани в Постановление № 91 на Министерския съвет от 2020 г. за реда и начина на проверка на документите, представени от кандидатите за безвъзмездна финансова помощ и бенефициентите по Оперативна програма „Иновации и конкурентоспособност“ 2014-2020.**

**Поради възможността от извършване на последващи проверки както от НАП и УО на ОПИК, така и от други организации, кандидатите следва да съхраняват минимум 10 (десет) години оригиналите на документи, прикачени в т. 6 на формуляра за кандидатстване, и да ги предоставят при поискване.**

**По отношение на личните данни на физическите лица, посочени в заявлението за подкрепа на подадения Формуляр за кандидатстване, се прилага режимът на защита и обработване, съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО. Кандидатите по настоящата схема следва да имат предвид, че с подаването на Формуляра за кандидатстване същите се съгласяват по отношение на личните данни на физическите лица, посочени в заявлението за подкрепа, се прилага режимът на защита и обработване, съгласно Регламент (ЕС) 2016/679 на Европейския парламент на Съвета от 27.04.2016 г. относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на заявленията за подкрепа:

Ще се прилага схема за предоставяне на безвъзмездна финансова помощ с **един краен срок** за кандидатстване.

**Крайният срок за подаване на заявленията за подкрепа/проектните предложения е 16:30 ч. на 20.01.2021 г.**

**ВАЖНО:** В рамките на настоящата схема кандидатите могат да подадат само едно заявление за подкрепа. В случай че един кандидат е подал повече от едно заявление за подкрепа, се разглежда **само първото постъпило** заявление.

Информация и съдействие клиентите ще могат да получат на електронен адрес – infocenter@nra.bg и на информационния телефон на НАП 0700 18 700. На сайта на НАП – nra.bg ще функционира специализиран раздел, в който клиентите ще намерят важна и актуална информация за програмата.

## 26. Адрес за подаване на заявленията за подкрепа:

Заявлението за подкрепа по настоящата схема се подава изцяло по електронен път чрез **портала за Е-услуги на НАП (**[**https://inetdec.nra.bg/**](https://inetdec.nra.bg/)**), където след избор на електронна услуга „Подаване на документи за Подкрепа чрез оборотни средства за МСП, засегнати от временните противоепидемични мерки“,** автоматично ще бъде пренасочен към Формуляра за кандидатстване в **Информационната система за управление и наблюдение на Структурните инструменти на ЕС в България (**ИСУН 2020)

## 27. Допълнителна информация

**27.1. Процедура за уведомяване на неуспелите и одобрените кандидати-крайни ползватели и сключване на договори за безвъзмездна финансова помощ:**

На кандидатите, които не представят липсващите документи или представят документи, които не съответстват на изискванията, не се предоставя безвъзмездна финансова помощ и се издава мотивирано решение за отказ за предоставяне на безвъзмездна финансова помощ.

Предоставяне на БФП на крайните ползватели на помощта може да се извърши след получаване на положително становище от Европейската комисия (нотификация) за съвместимостта на помощта с вътрешния пазар въз основа на член 107, параграф 3, буква б от ДФЕС.

НАП взема мотивирано решение за отказ за предоставяне на безвъзмездна финансова помощ в следните случаи:

- за всяко заявление за подкрепа, което не отговаря на изискванията за подкрепа;

- за заявления за подкрепа, при които се предвижда финансиране в нарушение на чл.4, ал. 4 на ЗУСЕСИФ;

- на кандидат, който не отговаря на изискванията за краен ползвател или не е представил в срок доказателства за това;

- за заявления за подкрепа, при които държавната помощ е недопустима;

- за заявления за подкрепа при декларирани данни, които не се потвърждават от извършените служебни проверки и в резултат от установеното несъответствие кандидатите не отговарят на изискванията на условията за кандидатстване.

Уведомяването на неуспелите и одобрените кандидати се извършва чрез ИСУН 2020. НАП не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с НАП или упълномощено от него лице.

Всеки кандидат може да подаде до Ръководителя на Управляващия орган на ОПИК сигнал за предоставяне на невярна и/или подвеждаща информация от кандидати в схемата по предоставяне на безвъзмездната финансова подкрепа и/или от крайните ползватели на помощта, които при изпълнение на проекта предоставят невярна и/или подвеждаща информация за вписване в регистъра за нередности и проверка.

## 28. Условия за изпълнение:

**„Краен ползвател на помощта“ е предприятие, на което се предоставя помощ.**

**I. Техническо изпълнение на проектите - заявленията за подкрепа**

В случаите, когато крайният ползвател е възложител по смисъла на ЗОП, при избор на изпълнител/и същият задължително прилага разпоредбите на ЗОП и актовете по прилагането му, както и указанията, заложени в настоящата т. 28 Условия за изпълнение.

В случаите, когато крайният ползвател не е възложител по смисъла на ЗОП, при избор на изпълнител/и същият задължително прилага указанията, заложени по-долу.

За разходите, направени в периода от 13.03.2020 г. до обявяването на процедурата, редът за избор на изпълнител съгласно разпоредбите на ЗУСЕСИФ и ПМС № 160/2016 г**. НЕ СЕ ПРИЛАГА**.

Редът за избор на изпълнител съгласно разпоредбите на ЗУСЕСИФ и ПМС №160/2016г. е приложим за крайните ползватели на помощта **след датата на обявяване на схемата**. Изискването не се прилага за разходите за наем и възнаграждения. В случай че общата стойност на разходите (за доставки или услуги с идентичен или сходен предмет), които обхващат периода преди обявяване на схемата и периода след това, надвишават регламентираните прагове, крайният ползвател на помощта следва да проведе избор на изпълнител с „Публична покана“. Процедурата се провежда само за стойността на разходите, възникнали от периода от обявяване на схемата до приключване изпълнението на проекта.

Когато общата стойност на разходите попада под регламентираните прагове и ще бъдат извършени в периода след обявяване на процедурата, крайните ползватели на помощта следва да представят две съпоставими оферти, пазарно проучване или друго доказателство (че цената е пазарна) за съответната услуга/доставка на суровини, материали или консумативи.

В случай че кандидатът реши да пристъпи към изпълнение на дейностите по проекта след обявяване на схемата, документите за провеждане на процедурите за избор на изпълнител (с Публична покана, когато е приложимо) се изпращат не по-късно от 3 дни преди датата на обявяване на процедурата на електронна поща tenders@mi.government.bg за публикуване на Единния информационен портал за обща информация за управлението на Структурните фондове и Кохезионния фонд на Европейския съюз в Република България.

При подготовката на проектните предложения кандидатите следва да съобразят необходимостта от прилагане на процедури за избор на изпълнител съгласно Глава четвърта от ЗУСЕСИФ предвид срока за изпълнение.

При провеждане на процедурата/ите за избора на изпълнител/и, крайният ползвател следва да спазва принципа на свободна и лоялна конкуренция и да прилага подходящи мерки за избягване предотвратяването, ограничаването или нарушаването на конкуренцията.

Крайният ползвател сам определя вида и прилагането на процедурите за избор на изпълнител, съгласно разпоредбите на ЗУСЕСИФ и ПМС №160/2016 г., **като НАП/Управляващият орган** **няма да извършва задължителен последващ контрол и проверка** за спазване на правилата за избор на изпълнители. В тази връзка, за разходите, за които е извършен избор на изпълнител, включително и за тези под определените прагове, следва да е налична адекватна одитна следа в съответствие с чл. 57, ал. 1, т. 6 от ЗУСЕСИФ, включително да са спазени изискванията за съхраняване на документите по чл. 140 от Регламент (ЕС) № 1303/2013. Документацията от проведения избор на изпълнител може да бъде обект на проверка от страна на НАП, Управляващия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и др.

Кандидатите следва да имат предвид, че ако заявлението за подкрепа не бъде одобрено за финансиране, разходите, които са направени по отношение на дейностите, за които е приложено предварително изпълнение, няма да бъдат възстановени. Допълнително, за да са допустими направените разходи, цената за тях следва да е пазарна. В случай на съмнение за завишение на направените разходи от пазарните цени, НАП/УО или упълномощено от него лице си запазва правото да извърши допълнителна проверка и да изиска възстановяване на същите. Всеки краен ползвател на помощта може да подаде сигнал за нередност при условията и по реда на Наредбата за администриране на нередности по Европейските структурни и инвестиционни фондове (приета с ПМС № 173/13.07.2016 г., обн. ДВ, бр. 57 от 2016г.).

Съгласно правилата на Регламент 1303/2013, НАП може да извършва проверки за удостоверяване на изпълнението на проектите. Проверките могат да бъдат административни – проверка на документи за разходване на средствата, заложени по проекта. Крайният ползвател на помощта е задължен да осигури директен достъп (както по време на изпълнението на проекта, така и след неговото приключване) на представители на НАП и/или други одитиращи институции с цел извършването на проверка на място на резултатите от изпълнението на проекта.

Крайният ползвател на помощта е задължен да представи необходимата информация в съответствие с настоящата т. 28 Условия за изпълнение в съответствие с Указанията за изпълнение на проекти по схемата.

Допълнително, НАП може да изиска от крайния ползвател на помощта да предостави допълнителна информация относно напредъка, постигнат по проекта.

При приключване на проектните дейности крайните ползватели са длъжни да предоставят чрез модул „Комуникация с УО“ на ИСУН2020 текстови файл, съдържащ минимум следната информация:

- кратко описание за същността на проектната дейност, изпълнена за преодоляване на недостига на средства или липса на ликвидност, настъпили в резултат от епидемичния взрив от COVID-19;

- кратко описание на извършените разходи;

- периодът, в рамките на който са извършени разходите;

- изпълнение на мерките за информиране и публичност;

- проведена ли е процедура за избор на изпълнител с „Публична покана“, съгласно разпоредбите на ЗУСЕСИФ и ПМС №160/2016 г.

Извън гореизброения списък, НАП може да изисква допълнителна информация от крайните ползватели на помощта с цел правилно отчитане по процедура чрез директно предоставяне BG16RFOP002-2.094 “Подкрепа чрез оборотен капитал за МСП, засегнати от временните противоепидемични мерки чрез прилагане на схема за подпомагане от Национална агенция за приходите (НАП)”.

Файлът може да бъде сканирано копие на документа с видим подпис на крайния ползвател или упълномощено от него лице или подписан с КЕП.

В случай че крайните ползватели не предоставят горепосочената информация, разходите няма да бъдат верифицирани като крайните ползватели ще трябва да възстановят получената помощ.

**II. Финансово изпълнение на проектите и плащане**

По настоящата процедура за предоставяне на безвъзмездна финансова помощ се предвижда следният вариант за плащане:

Безвъзмездната финансова помощ по схемата се предоставя чрез банков превод в срок до 7 работни дни от акта за одобряване отпускането на помощта. Изплащането на помощта на крайните ползватели се извършва чрез открита специална сметка на НАП в търговска банка.

НАП може да извършва последващ контрол по отношение на изпълнението, като в случай че бъдат констатирани несъответствия, разходите или част от тях няма да бъдат признати, като ще бъдат прилагани съответни европейски и национални норми, както и в Указанията за изпълнение на договори по схемата.

При извършване на проверката, с оглед избягване на двойно финансиране НАП може да прави проверка по отношение на изразходваните средства и тяхната допустимост чрез изискване на разходо-оправдателни и платежни документи, както и при необходимост чрез изискване на допълнителна информация от други публични институции.

Ако в резултат на извършената проверка се установи наличие на двойно финансиране на разходи по проекта, получената безвъзмездна помощ подлежи на възстановяване, вкл. начислената законна лихва.

Промени в бюджета на проекта съгласно чл. 8 от Общите условия са недопустими (освен в случай че тези промени са допустими съгласно Условията за кандидатстване и изпълнение).

Ако крайният ползвател на помощта не може да изпълни изцяло или частично проекта/дейностите, всички разходи или стойността на разходите, по отношение на които е налице неизпълнение, подлежат на възстановяване, заедно със законната лихва.

**III. Мерки за информиране и публичност**

Всички крайни ползватели на помощта трябва да прилагат подходящи мерки за публичност и информираност съгласно правилата на Приложение XII на Регламент (ЕС) № 1303/2013.

Крайните ползватели на помощта са длъжни да упоменат финансовия принос на Европейския фонд за регионално развитие чрез Оперативна програма „Иновации и конкурентоспособност” 2014-2020 в информацията, изготвяна и предоставяна във връзка с изпълнението на проекта, във всички отчети за изпълнение на договора (междинни и финален), както и във всички други документи, отнасящи се до изпълнението на дадена дейност по проекта. Във всички обяви и публикации, свързани с изпълнението на проекта, крайният ползвател на помощта е длъжен да оповести, че проектът е получил финансиране от ЕФРР чрез ОПИК.

По време на изпълнението на даден проект крайният ползвател на помощта информира обществеността за получената от ЕФРР подкрепа като:

а) включва на интернет страницата си, когато такава съществува, кратко описание на проекта, пропорционално на равнището на подкрепа, включително на неговите цели и резултати, и откроява финансовата подкрепа от ЕС;

б) поставя минимум един плакат с информация за проекта (поне размер А3), в който се споменава финансовата подкрепа от ЕС, на видно за обществеността място, като например входа на сграда.

Плакатът следва да съдържа следната текстова и визуална информация:

- емблемата на ЕС и упоменаването „Европейски съюз“;

- наименованието на съфинансиращия фонд - Европейски фонд за регионално развитие;

- общото лого за програмен период 2014-2020 г.;

- наименованието на Оперативна програма „Иновации и конкурентоспособност” 2014-2020;

- наименованието на проекта/заявлението за подкрепа;

- общата стойност на проекта/заявлението за подкрепа, както и размера на европейското и националното съфинансиране, представени в български лева;

- начална и крайна дата на изпълнение на проекта/заявлението за подкрепа.

Емблемата на ЕС следва да е в съответствие с графичните стандарти, определени в приложение II от Регламент за изпълнение (ЕС) № 821/2014 на Комисията.

**ВАЖНО:** Неспазването на правилата за визуализация може да доведе до непризнаване на част или на цялата стойност на извършените по проекта/заявлението за подкрепа разходи.

## 29. Приложения към Условията за кандидатстване и Условия за изпълнение:

Приложение № 1 „Декларация, че кандидатът е запознат с Условията за кандидатстване и условията за изпълнение;

Приложение № 2 „Критерии и методология за оценка на проектните предложения“;

Приложение № 3 „Класификация на икономическите дейности /КИД - 2008/“;

Приложение № 4 „Общи условия към финансираните по Оперативна програма “Иновации и конкурентоспособност” 2014-2020 договори за предоставяне на безвъзмездна финансова помощ;

Приложение № 5 Декларация за обстоятелствата по чл. 3 и чл. 4 от Закона за малките и средните предприятия

1. Оборот (общ) е сумата на всички реализирани продажби на продукция, стоки, услуги и други продажби, намалена с данъка върху добавената стойност, когато лицата са регистрирани по ЗДДС [↑](#footnote-ref-2)
2. Приложимият времеви период относно мерките, въведени със Заповед № РД-01-626/27.10.2020 г., е 29.10-12.11.2020 г.

   Приложимият времеви период относно мерките, въведени със Заповед № РД-01-655/13.11.2020 г., е 14.11-30.11.2020 г., а периодът относно мерките, въведени със Заповед № РД-01-677/25.11.2020 е от 23:30 часа на 27.11. до 21.12.2020 г. (удължена със Заповед № РД-01-718/18.12.2020 г. от 22.12.2020 г. до 31.01.2021 г.)

   В случай че някой обект е засегнат и от втората, и от третата от горепосочени заповеди, приложимият времеви период е 14.11-21.12.2020 г. В случай че някой обект е засегнат от третата и четвъртата от горепосочените заповеди, приложимият времеви период е от 23:30 часа на 27.11.2020г. до 31.01.2021 г. В случай че някой обект е засегнат от втората, третата и четвъртата от горепосочени заповеди, приложимият времеви период е 14.11-31.01.2021 г.

   Приложимият времеви период относно мерките, въведени със Заповед с № РД-01-52/26.01.2021 г. и заповед № РД-01-132/26.02.2021 г., е 01.02-28.02.2021 г. или 01.02 – 31.03.2021 г. [↑](#footnote-ref-3)
3. Виж бележка под линия №1. [↑](#footnote-ref-4)
4. Виж бележка под линия №2. [↑](#footnote-ref-5)
5. Когато е засегнато предприятие с различни търговски обекти, попадащи и в т.1 и в т.2, кандидатът попълва отделни редове „Е-декларации“ към Формуляра за кандидатстване [↑](#footnote-ref-6)
6. По отношение на кандидати, които нямат приключена финансова 2019 година или не са осъществявали дейност през тази година, съответствието с изискването ще бъде проверявано съобразно кода на организацията по КИД, вписан в т. 1 от Формуляра за кандидатстване. [↑](#footnote-ref-7)
7. ако са получили помощ за оздравяване, към момента на предоставянето на помощта те са възстановили заема или са прекратили гаранцията. [↑](#footnote-ref-8)
8. ако са получили помощ за преструктуриране, към момента на предоставяне на помощта те вече не са обект на план за преструктуриране. [↑](#footnote-ref-9)
9. Разпоредбата касае обекти, които дългосрочно са преустановили дейност, а не касае разпоредбата на чл. 26б, ал. 1 от ЗМДВИП, където се касае за временно преустановяване на дейност. [↑](#footnote-ref-10)
10. Както е определено в член 2, параграф 6 и член 2, параграф 7 от Регламент (ЕО) № 702/2014 на Комисията от 25 юни 2014 г. относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз (ОВ L 193, 1.7.2014 г., стр. 1). [↑](#footnote-ref-11)
11. Съгласно РЕГЛАМЕНТ (ЕС) 2020/460 от 30 март 2020 година и „Временната рамка за мерки за държавна помощ в подкрепа на икономиката в условията на сегашния епидемичен взрив от COVID-19“ от 19.03.2020 г. [↑](#footnote-ref-12)
12. В рамките на схеми за изплащане на компенсации за запазване на заетостта (съгласно ПМС № 55/30.03.2020 г., ПМС №151/03.07.2020г.), схема за заетост по чл.51, ал.1 от ЗНЗ, операции на ОПРЧР за подкрепа наемането на безработни и неактивни лица и др. [↑](#footnote-ref-13)
13. Съгласно определението в член 2, параграф 1 от Регламент (ЕС) № 717/2014 на Комисията от 27 юни 2014 г. относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190, 28.6.2014 г., стр. 45). [↑](#footnote-ref-14)
14. Съгласно чл.23а от „Временна рамка за мерки за държавна помощ в подкрепа на икономиката в условията на сегашния епидемичен взрив от COVID-19“ [↑](#footnote-ref-15)
15. За целите на уведомяването и предоставянето на допълнителната информация във връзка с продължаване на подпомагането по процедура BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“ ще бъде използван нов ИСУН № BG16RFOP002-**2.097** „Предоставяне на допълнителна информация във връзка с продължаване на подпомагането по процедура BG16RFOP002-2.095 „Подкрепа чрез оборотен капитал за МСП, засегнати от временните противоепидемични мерки“. [↑](#footnote-ref-16)